

PROJEKTS uz 29.08.2023.

vēlamais datums izskatīšanai: Izglītības, kultūras, sporta un sociālā komiteja 06.09.2023.

domē: 27.09.2023.

sagatavotājs: Annija Dukāte

ziņotājs: Annija Dukāte

LĒMUMS

Ādažos, Ādažu novadā

2023.gada 27.septembrī **Nr.**«DOKREGNUMURS»

**Par biedrības “Privātā Vidusskola ĀBVS” iniciatīvu projekta atbalstīšanu**

Ādažu novada pašvaldības dome izskatīja biedrības “Privātā Vidusskola ĀBVS” (reģ. Nr. 40008007030, juridiskā adrese: Skolas iela 21, Ādaži Ādažu novads, LV-2164, (turpmāk - Iesniedzējs)) 2023. gada 22. augusta (reģ. Nr. ĀNP/1-11-1/23/4346) un 2023. gada 29. augusta (reģ. Nr. ĀNP/1-11-1/23/4442) projekta pieteikumu “Ārpustelpu sporta veida disku golfa popularizēšana Ādažu novada jauniešu vidū, organizējot nodarbības, mini sacensības un uzstādot demonstrācijas disku grozu Ādažu Brīvās Valdorfa skolā” (turpmāk – Projekts) finansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums).

Projekta mērķis ir veicināt veselīgu dzīvesveidu jauniešu vidū, iepazīstinot ar spēli “disku golfs”, tā noteikumiem, aprīkojumu, organizējot spēles nodarbības un mini sacensības ĀBVS skolēniem, veicinot viņu interesi par visos gadalaikos viegli pieejamu ārpustelpu sporta veidu, un paplašinot brīvā laika pavadīšanas iespējas veselīgā veidā.

Projekta aktivitātes:

1. 7 - 8. klašu skolēniem organizēt praktiskas nodarbības, iepazīstinot ar spēli - tās norisi, noteikumiem, aprīkojumu, veicot praktiskus vingrinājumus un apgūstot dažādu veidu metienus, kā arī, noslēgumā organizēt disku golfa mini sacensības klašu grupā;
2. iegādāties vienu disku golfa grozu ar plāksnīti – izmetiena vietas norādi, kas būs publiski pieejams skolas teritorijā un tiks izmantots disku golfa spēlei;
3. iegādāties mini un sacensību diskus, pasniedzot kā balvas veiksmīgākajiem disku golfa sacensību dalībniekiem, tādejādi veicinot turpināt spēlēt disku golfu.

Projekts norisināsies no 2023. gada 9. oktobra līdz 10. decembrim ĀBVS teritorijā.

Projekta mērķauditorija:

1. nodarbību un mini sacensību dalībnieki ir bērni un jaunieši vecumā no 13-15 gadiem – aptuveni 125 jaunieši;
2. uzstādot demonstrācijas disku golfa grozu 400 ĀBVS skolēni vecumā no 7 līdz 18 gadiem - aptuveni 100 Ādažu novada bērni un jaunieši, kuri apmeklē ĀBVS sporta laukumu.

Projekta kopējais finansējums ir 2 200 *euro* (t.sk. pašvaldības finansējums 2000 *euro* un rīkotāja finansējums 200 *euro*). Projekta tāme ietver šādus izdevumus:

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Izmaksu nosaukums** | **Vienību skaits** | **Vienības cena (EUR)** | **KOPĀ (EUR)** | **Pašu un cits finansējums (EUR)** | **Pašvaldības līdzfinansējums (EUR)** |
| 1. | 6 disku golfa grozu noma  | 10 dienas | 50(dienā) | 500 | 0 | 500  |
| 2. | 50 disku noma | 10 dienas | 15(dienā) | 150 | 0 | 150 |
| 3.  | 6 izmetienu vietas paklāja noma | 10 dienas | 10(dienā) | 100 | 0 | 100 |
| 4. | Atlīdzība mini sacensību tiesnesim | 10 dienas | 50(dienā) | 500 | 150 | 350 |
| 5. | Apskaņošanas aparatūras noma  | 10 dienas | 20 (dienā) | 200 | 50 | 150 |
| 6. | Apbalvošanas materiālu iegāde - mini diski  | 15 gab. | 5 (1 gb.) | 75 | 0 | 75 |
| 7. | Apbalvošanas materiālu iegāde - sacensību diski | 15 gab. | 18,33 (1 gb.) | 275 | 0 | 275 |
| 8. | 1 disku golfa groza iegāde (pamatlīdzeklis) | 1 gab. | 400 | 400 | 0 | 400 |
| **KOPĀ (t.sk., nodokļi):** | **2200** | **200** | **2000** |

Centrālās pārvaldes Attīstības un projektu nodaļa veica projekta atbilstības izvērtēšanu domes noteiktajā kārtībā, un secināja, ka projekts ir ieguvis 22 punktus (no 26), kā arī, ka tā norises un izdevumi atbilst projekta mērķim.

Projekts atbilst Ādažu novada Attīstības programmas (2021.-2027.) vidējā termiņa prioritātei “VTP12 Iedzīvotāju dzīves stabilitāte un drošība” (uzdevums “U12.1.2. Veicināt NVO un citu iestāžu darbību veselīga dzīvesveida un ģimenes vērtību popularizēšanā un pašvaldības politikas veidošanā bērnu un ģimenes jomā”).

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī Izglītības, kultūras, sporta un sociālās komitejas 06.09.2023. atzinumu, Ādažu novada pašvaldības dome

**NOLEMJ:**

1. Atbalstīt biedrības “Privātā Vidusskola ĀBVS” projektu “Ārpustelpu sporta veida disku golfa popularizēšana Ādažu novada jauniešu vidū, organizējot nodarbības, mini sacensības un uzstādot demonstrācijas disku grozu Ādažu Brīvās Valdorfa skolā” projektu un piešķirt tam pašvaldības līdzfinansējumu 2000 *euro* (divi tūkstoši *euro*).
2. Centrālās pārvaldes Juridiskajai un iepirkumu nodaļai līdz 06-.10.2023. sagatavot līguma projektu 1. punkta izpildei, nosakot pienākumu biedrībai “Privātā Vidusskola ĀBVS” ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par 1. punktā noteiktā līdzfinansējuma izlietošanu.
3. Pašvaldības izpilddirektoram parakstīt 2.punktā noteikto līgumu.
4. Pašvaldības administrācijas Attīstības un projektu nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai – 1 eks.

JIN, GRN,FIN, APN - @

A.Dukāte, 29165290